recursal/SuperWikiNEXT-32B huggingface dataset:
„**Umr oʻtar**" — oʻzbek qoʻshiqchisi Ortiq Otajonov ijro etgan qoʻshiq. Ashula musiqasini Omon Matjon sheʼriga 1980-yilda Otajonovning oʻzi bastalagan. „Umr oʻtar" Otajonov repertuaridagi eng taniqli qoʻshiqlarning biri boʻlib, unga katta shuhrat olib kelgan. Bir necha qoʻshiqchi, jumladan Gʻulomjon Yoqubov „Umr oʻtar" qoʻshig'i kaverini yozgan.

Otajonovning soʻzlariga koʻra, „Umr oʻtar" qoʻshigʻi uchun asos boʻlgan sheʼrni ilk marotabada 1980- yoki 1981-yil Xorazmda qoʻshiqchi do'sti Otajon Xudoyshukurov boshqa kuy bilan ijro etganini eshitib qolgan. Soʻngra Toshkentda borib, shaxsan shoir Omon Matjon bilan uchrashib, sheʼr nusxasini olgan. Buning ortidan sheʼrni oldinroq yozgan kuyiga solgan. Otajonov qoʻshiqni ilk marotabada 1981-yildan 1982-yilga oʻtar kechasi televideniyeda ijro etgan. Otajovning oʻzi qoʻshiq tarixini quyidagicha xotirlagan:

> Man Xorazmda bir doʻstimning toʻyida rahmatli, oʻzimning doʻstim, mashhur hofiz Otajon Xudoyshukurov bilan ikkalamiz xizmatda boʻlib turgandik, Otajon turib, shu Omon Matjonning soʻzini choʻziq ohangda ijro qildi. Keyin oʻsha erda man bilan oʻtirgan doʻstlarimiz, shinavandalar: „Soʻz zoʻr ekanu, kuyi toʻgʻri kelmabdi", deyishdi. Oddiy bir shinavanda sifatida shunday gapirib oʻtirishdi. Keyin man eshitib koʻrdim-da, Toshkentga qaytib kelib, shoir Omon Matchonning huzuriga borib: „Omon aka, shunday bir soʻzingiz bor ekan, manga shuni bersangiz", dedim. Omon aka bilan oʻshanda birinchi marta uchrashishmiz edi, 1980-yilda. Keyin:"Ey, Ortiq, mayli uka, mani yoʻqlab kelibsan, shu soʻzimni emas, sanga biratoʻla kitobimni sovgʻa qilib bera qolay, ichidan balki boshqa soʻzlar ham chiqib qolar", deb shu kitobini manga sovgʻa qilgan. Uyga keldim. Yuragimda aylanib yurgan kuy bor edi, shu toʻgʻri keldi, shunga soldim va ashula qildim. 1981-yil, bir yildan keyin Yangi yil kechasi televideniyeda aytdim. Mana bugungacha ham xalqimiz soʻraydi, har xil qilib aytaveraman. Oʻzim aytib ham hech toʻymayman.
> 
>

Manbalar
--------

1. 1 2  „Машҳур ҳофиз Ортиқ Отажонов ўз ижоди, Хоразм 'Лазги'си ва 'Умр ўтар' қўшиғи ҳақида". *BBC* (6-sentyabr 2010-yil). Qaraldi: 8-iyun 2022-yil.
2. 1 2  „"Хонлар ўтар, тахт ўтар..."". *Ozodlik radiosi* (28-noyabr 2008-yil). Qaraldi: 8-iyun 2022-yil.

Havolalar
---------

Ushbu maqolani tinglang (3 daqiqa)noicon
Spoken Wikipedia iconBu audiofayl ushbu maqolaning 9-iyul, 2022-yil(2022-07-09)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
* „Umr oʻtar" YouTubeda
* Gʻulomjon Yoqubov kaveri YouTubeda
**Al-Sabah duosi** (arabcha: ) (so'zma-so'z Saboh duosi means: *tong otilishi* degan ma'noni anglatadi) shialarning birinchi imomi Ali ibn Abu Tolib tomonidan ertalab o'qilishi tavsiya etilgan duodir. Bu duoni 646-yilning 28-sentyabrida (hijriy 25-yil zilhijja oyining 11-sanasida) Islom payg‘ambari Muhammad ibn Abdullohdan saboq olgan Ali ibn Abu Tolib yozgan. *Al-Sabah* duosini Muhammad-Baqir Majlesiy o'zining *"Bihorul-anvar"* va *"Saloh"* kitoblarida zikr qilingan. *Yahyo ibn Qosim Alaviyning (VII asr)* risolasida bu duoning nusxasini kufiy xatida Imom Alining oʻzi yozganligi iddao qilinadi. *Sabah duosi* bilan bogʻliq eng qadimiy tasdiq *Sayid Ali ibn al-Husayn ibn Hesan ibn al-Baqiy al-Qurashiy* tomonidan 1255-yilda (hijriy 653-yil) yozilgan "*Ixtiyor al-Misboh*" kitobi hisoblanadi. 

Bu namoz *Amir al-Mo‘minin duosi* nomi bilan ham tanilgan va mazkur namozdagi ko‘pchilik holatlar o'zaro mos keladi. "Qur’on va islom rivoyatlari" ta’limotlari va boshqa duolarda ham u haqida zikr qilingan. Muhammad-Baqir Majlesi bu duoni bomdod namozidan keyin o'qishni tavsiya qilgan. Sayyid ibn Boqiy ham bomdod nafl namozidan keyin o'qishlikni tavsiya etgan. 

 Fath-Ali Shoh Qojarning qizi *Omm Salmeh Xonim* tomonidan yozilgan *al-Saboh duosi*

Manbalar
--------

1. ↑  
„دعای صباح مولا امیرالمومنین (ع) - خبرگزاری صدا و سیما" (fa). Qaraldi: 21-oktyabr 2021-yil.
2. ↑  
„فضیلت خواندن دعای صباح امیرالمومنین - راسخون" (fa). Qaraldi: 21-oktyabr 2021-yil.
3. 1 2  
„دعای صباح از کیست؟" (fa). Qaraldi: 21-oktyabr 2021-yil.
4. ↑  
„صوت دعای صباح با نوای میثم مطیعی - مشرق نیوز" (fa). Qaraldi: 21-oktyabr 2021-yil.
5. ↑  
„دعای صباح امیرالمومنین (ع) - متن و ترجمه استاد انصاریان" (fa). Qaraldi: 21-oktyabr 2021-yil.
6. ↑  
حسینی نیریزی, سید قطب‌الدین محمد*. مفتاح الفتوح و رموز الکنوز: ترجمه منظوم دعای صباح امیرالمومنین (ع)* (fa).
7. ↑  
„دعای صباح حضرت امیرالمومنین - تبیان" (fa). Qaraldi: 21-oktyabr 2021-yil.
8. ↑  
„شرح دعای صباح امیر المؤمنین علی (ع) - حوزه" (fa). Qaraldi: 21-oktyabr 2021-yil.
9. ↑  
„دعای صباح (متن، ترجمه و صوت) - موسسه تحقیقات و نشر معارف اهل البیت علیهم السلام" (fa). Qaraldi: 21-oktyabr 2021-yil.
10. ↑  
„آشنایی با دعای صباح امیرالمؤمنین علی (ع) - اهل البیت" (fa). Qaraldi: 21-oktyabr 2021-yil.
11. ↑  
„کتاب شرح دعای صباح امیرالمؤمنین (ع) - خبرگزاری حوزه" (fa). Qaraldi: 21-oktyabr 2021-yil.

Havolalar
---------

* Ingliz tilida Sabah duosi
* As-Sabah duosi - WikiShia
* Sabo duosi: Imom Alining bomdod duolari
* Dua Sabah - Al-Islam.org
* Dua Al Sabah Inglizcha tarjimasi bilan - YouTube
„**Topoliniy pux**" (ruscha: *Тополиный пух*, yaʼni „Terak momigʻi") — „Ivanushki International" rus guruhi ijro etgan qoʻshiq. 1988-yil singl oʻlaroq chiqarilgan. 1999-yil guruhning „Ob etom ya budu krichat vsyu noch" nomli albomiga beshinchi trek oʻlaroq kiritilgan. „Topoliniy pux" guruh repertuaridagi eng taniqli qoʻshiqlardan biridir: 2020-yil holatiga koʻra, Spotify hamda Apple Music platformalarida aynan shu qoʻshiqni guruh muxlislari eng koʻp tinglagan.

„Topoliniy pux" qoʻshigʻi matnini shoir Mixail Andreyev yozgan, kuyini esa guruh produseri Igor Matviyenko bastalagan. Qoʻshiq Adreyevga katta shuhrat olib kelgan: unga muxlislar pochta orqali terak momigʻini yubora boshlagan. Qoʻshiq uchun rejissor Oleg Gusev olgan klip rus musiqa telekanallarida keng ommalashgan. „Topoliniy pux" „Ivanushki International" guruhiga Oleg Yakovlev qoʻshilganidan keyin yozilgan ilk ashuladir.

„Topoliniy pux" qoʻshigʻi „Zolotoy grammofon 1998" hamda „Pesnya goda 1998" mukofotlari bilan taqdirlangan. Qoʻshiqni bugunga qadar ber necha sanʼatkor kaver qilgan. Ashula 2021-yil rejissor Jora Krijovnikov olgan „Lyod 2" filmi saundtrekiga kiritilganidan keyin yangidan ommalashdi.

Qoʻshiqning „Terak momigʻi, jazirama issiq, iyul" (ruscha: *Тополиный пух, жара, июль*) misrasi tanqidga uchragan: koʻpchilik Rossiyada terak momigʻi may oyi oxiri, iyun oyi boshlarida tarqalishini aytib, qoʻshiqni keskin tanqid qilgan. Ammo shoir Andreyev Tomsk shahrida iyul oyida ham terak momigʻi koʻrganini aytib, tanqidlarni rad etgan.

Manbalar
--------

1. 1 2  *Shanga, Vitaliy* „Почему в песне «Иванушек International» допущена грубая ошибка" (ruscha). *Woman Hit* (29-avgust 2018-yil). Qaraldi: 19-iyun 2022-yil.
2. 1 2  „Иванушки International «Тополиный пух»" (ruscha). *Soundtimes*. Qaraldi: 19-iyun 2022-yil.

Havolalar
---------

* „Topoliniy pux" YouTubeda
* „Lyod 2" filmidan sahna YouTubeda
„**Toʻy bola**" („**Toy bola**", „**Toychoq bola, toy bola**" deb ham nomlanadi) — oʻzbek xonandasi Abdulhay Karimov ijro etgan qoʻshiq. 1990-yil yozib olingan. „Toychoq bola, toy bola" Karimov repertuaridagi eng taniqli qoʻshiqlarning biri boʻlib, unga katta shuhrat olib kelgan. Qoʻshiq Oʻzbekistonda hamda qoʻshni mamlakatlarda sunnat toʻylarining ajralmas qismiga aylangan. Qoʻshiq musiqasini Karimovning oʻzi rafiqasi Marhabo Karimova yozgan sheʼrga bastalagan.

Qoʻshiq matni xatna qilinib, Muhammadga ummat boʻlgan toʻy bola haqidadir. Karimovning soʻzlariga koʻra, qoʻshiqni turmush oʻrtogʻi Karimova taklifi bilan bastalagan. Xonanda „Toʻy bola" qoʻshigʻini 1992-yil Toshkent shahrida boʻlib oʻtgan Mustaqillik bayrami chogʻida ijro etganidan keyin tarona butun Oʻzbekiston boʻylab tanilgan. Oʻsha yili qoʻshiq uchun sodda klip suratga olingan. Karimov qoʻshiq tarixini quyidagicha xotirlagan:

> „Toʻylar muborak" degan qoʻshiq boʻlardi-da, toʻy bola uxlab qolardi. Toʻylarda yaxshi ziyofatlar boʻladi-yu, toʻy bola haqida hech kim gapirmaydi. Shu, turmush oʻrtogʻim Marhabo Karimova toʻyga borib keldi-yu, oʻzi soʻradi mendan. … Keliboq, ertasiga sheʼr yozibdi-da. Toʻy bola haqida. Shu bola haqida boʻladi-yu, kelajagimiz bu bola, deb turib, indan keyin, haligi, „Toʻy bola" qoʻshigʻi yozilgan. Yozilgandan keyin endi mustaqillik toʻy bolasi, deb oʻsha mustaqillik bayramida aytganmiz.
> 
>

Manbalar
--------

1. ↑  „«Қизил олма», «Эсингдами сени?», «Ишонма» ва ўзбек эстрадасидаги 20-30 йилдан буён «яшаётган» бошқа қўшиқлар (видео)". *DunyoNews* (3-yanvar 2022-yil). Qaraldi: 14-avgust 2022-yil.
2. ↑  „Тўйболалар қўшиғи тарихи: "Тойчоқ бола, той бола"". *Ozodlik radiosi* (7-oktyabr 2014-yil). Qaraldi: 30-iyun 2022-yil.

Havolalar
---------

* „Toʻy bola" YouTubeda

Ushbu maqolani tinglang (2 daqiqa)noicon
Spoken Wikipedia iconBu audiofayl ushbu maqolaning 15-avgust, 2020-yil(2020-08-15)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
„**Just One Last Dance**" (tarjimasi „Bittagina soʻnggi raqs") — nemis xonandasi Sarah Connor oʻsha paytdagi turmush oʻrtogʻi Marc Terenzi tuzgan „Natural" guruhi bilan ijro etgan qoʻshiq. Qoʻshiq Connorning 2003-yil chiqarilgan „Key to My Soul" nomli studiyaviy albomiga kiritilgan. „Just One Last Dance" 2004-yilning 1-martida „X-Cell Records" leyblida albomning ikkinchi va yakuniy singli oʻlaroq eʼlon qilingan. Qoʻshiqni Kay Denar hamda Bob Tyger yozgan.

Musiqiy jihatdan „Just One Last Dance" qoʻshigʻi Connorning „From Sarah with Love" qoʻshigʻiga oʻxshash: ikkala taronaning ham baytlari va naqoratlari mos ravishda si-minor hamda re-minor tonalligida boʻlib, ikkala qoʻshiq avjida ham tonallik fa-diyez minorga oʻzgaradi. Lirik jihatdan qoʻshiqda ikki sevishgan ajralishidan oldin ispan kafesida uchrashib, soʻnggi marta raqsga tushishi haqida soʻz boradi.

Markaziy Yevropada „Just One Last Dance" qoʻshigʻining bozori chaqqon boʻlgan. Qoʻshiq Germaniyaning Media Control Charts xit-paradida birinchi pogʻonagacha koʻtarilgan va Connorning eng yuqori pogʻonaga koʻtarilgan uchinchi qoʻshigʻiga aylangan. Qoʻshiq 2004-yilda Germaniyada eng koʻp sotilgan singllar safidan oʻrin olgan. Shuningdek, „Just One Last Dance" Avstriya, Chexiya va Shveysariya xit-paradlarida eng yuqori oʻntalikka kirgan.

Qoʻshiq uchun olingan klipga Oliver Sommer rejissorlik qilgan. Klipga „West Side Story" muzikli asos boʻlgan boʻlib, unda Connor maktab oʻquvchisi rolini oʻynagan. Klipda Connor akasining gʻazabini keltirib, raqib amerika futboli jamoasi oʻyinchisiga (Terenzi oʻynagan) oshiq boʻlib qoladi.

Manbalar
--------

1. ↑  „Sarah Connor – Just One Last Dance" (nemischa). *BVMI*. Qaraldi: 11-iyul 2022-yil.
2. ↑  „Sarah Connor feat. Natural – Just One Last Dance" (nemischa). *Offizielle Deutsche Charts*. Qaraldi: 11-iyul 2022-yil.

Havolalar
---------

* „Just One Last Dance" YouTubeda
„**Freestyler**" (tarjimasi „Erkinuslubchi") — „Bomfunk MC's" fin hip hop guruhi ijro etgan qoʻshiq. Dastlab Finlandiyada 1999-yilning 30-oktyabrida guruhning „In Stereo" nomli debut albomining uchinchi singli oʻlaroq chiqarilgan. 2000-yilning fevralida esa xalqaro miqyosda eʼlon qilingan. „Freestyler" qoʻshigʻi Finlandiya singllar xit-paradida toʻrtinchi pogʻonagacha koʻtarilgan, oʻndan oshiq mamlakatda, jumladan, Avstraliya, Germaniya, Italiya va Yangi Zelandiya xit-paradlarida eng yuqori pogʻonaga koʻtarilgan. Shuningdek, ashula Daniya, Islandiya, Irlandiya va Buyuk Britaniya xit-paradlarida yuqori oʻntalik safidan oʻrin olgan.

„Freestyler" qoʻshigʻi matnida Celine Dion ijrosidagi „My Heart Will Go On" hamda „Culture Club" guruhi ijrosidagi „Karma Chameleon" qoʻshiqlariga istehzoli ishoratlar bor. Shuningdek, qoʻshiq matnida axloqsiz tusga ega ishoratlar ham bor. Xususan, „Kim oʻzi u, onasini emsin, Alice? Buckingham Palacedanmi?" (inglizcha: *) misrasi „Smokie" guruhining „Living Next Door to Alice" qoʻshigʻiga shamadir. „Bilasizmi, ular bizni Debbie Dallasni qilganidek qila olishmaydi" (inglizcha:* ) misrasi esa „Debbie Does Dallas" pornografik filmiga ishoratdir.

Klipi
-----

Qoʻshiq klipi Xelsinki metropolitenining Hakaniemi bekatida suratga olingan. Klipda Bomfunk MC's guruhi solisti Raymond Ebanks (B.O. Dubb) oʻynagan personaj MiniDisc (Sony Walkman MZ-R55) pleyerida qoʻshiq tinglayotgan oʻsmirga (Marlo Snellman) oʻz pleyeri yordamida odamlarni pauza qilish, oldinga va ortga oʻtkazish qobiliyatini inʼom qiladi. Oʻsmir video davomida ushbu qobiliyatini ishga solib odamlarni va hatto poyezdni boshqaradi. Video yakunida oʻsmir Ebanks oʻynagan personajga duchor boʻladi, ammo pleyeri unga taʼsir qilmasligiga guvoh boʻladi. Pirovardida oʻsmir beixtiyor oʻzini ortga qaytarib yuboradi va butun klipdagi kadrlar ortga qayta boshlaydi.

2019-yil, yaʼni qoʻshiq eʼlon qilinganiga 20 yil toʻlganida yangi „Freestyler" qoʻshigʻi uchun klip suratga olingan. Klip Belgrad shahridagi Vukov Spomenik bekatida suratga olingan. Uning mazmuni ilk klipnikiga oʻxshash boʻlib, yagona farq shundaki, klip qahramoni MiniDisc o'rniga smartfondan foydalanadi. 2019-yilgi klipga Belgiyaning „Telenet" mobil operatori homiylik qilgan.

Manbalar
--------

1. ↑  „Bomfunk MC's breakbeat hit 'Freestyler' turns 21 years old" (inglizcha).  We Rave You (2020-yil 30-oktyabr). Qaraldi: 2022-yil 24-iyul.
2. ↑  „Legendarische Freestyler van Bomfunk MC’s in een modern jasje" (dancha). *Telenet*. 2021-yil 3-iyunda asl nusxadan arxivlangan. Qaraldi: 24-iyul 2022-yil.

Havolalar
---------

* „Freestyler" YouTubeda
**Ching Xe Huang** tomonidan yaratilgan **Xitoy taomlari** - bu BBC Two va BBC HD tomonidan buyurtma qilingan va namoyish etila boshlagan televideniyadagi 6 qismdan iborat bo‘lgan pazandachilik shousidir.

Umumiy koʻrinish
----------------

Serialda Chingning Xitoy taomlari, jumladan, Szechuan taomlari, noodle, dim sum, dengiz mahsulotlari, fast food, shirinliklar va bayram taomlari kabilar taqdim etiladi va u yerda u to‘liq ziyofat taqdim etadi.

Epizodlar
---------

Shouning birinchi qismida Ching eshkak eshuvchi Ketrin Greyngerga shirin va nordon cho‘chqa go‘shtining sog‘lom versiyasini qanday pishirishni o‘rgatadi. Boshqa epizodda Ching baliq va chiplarning xitoycha uslubidagi versiyasini taqdim etadi.

U foydalanadigan ko‘plab masalliqlar Buyuk Britaniyada yetishtiriladi yoki tayyorlanadi, masalan, Chorlidan chilli, Melton Mowbraydan tofu, Welsdan soya sousi va Prestondan pak choi.

Translyatsiyalar
----------------

Chinese Food Made Easy Cooking Channel (AQSH) va Yangi Zelandiya, Germaniya, Islandiya, Polsha va Avstraliyadagi tarmoqlarga litsenziyalangan ko‘rsatuv. BBCning Lifestyle kanali uni o‘zining Osiyo tasmalarida, shu jumladan Xitoy, Gonkong, Tayvan, Singapur va Koreyada namoyish etadi.

Nashrlar
--------

Teleko‘rsatuvga **Xitoy taomlari** oson tayyorlangan retseptlar kitobi hamrohlik qiladi.
Bu atamaning boshqa maʼnolari ham mavjud. Qarang: Anhor (maʼnolari).

„**Anhor**" („**Anhor boʻyida**" deb ham nomlanadi) — „Bojalar" oʻzbek musiqiy guruhi ijro etgan qoʻshiq. Guruh repertuaridagi eng keng tanilgan taronalarning biri. Qoʻshiq matnini ham, kuyini ham oʻzbek reperi „Radius 21" (haqiqiy ismi Shahzod Gʻulomov) yozgan.

„Bojalar" guruhining boshqa aksar qoʻshigʻi kabi, „Anhor" ham hazil sheʼrga bastalangan. Qoʻshiq guruh aʼzosi Moʻmin Oripov vafot etishidan oldin yozib olingan taronalarning biridir. Qoʻshiqning remiksi guruhning 2015-yil eʼlon qilingan „Buxoro" nomli terma albomiga kiritilgan.

Qoʻshiq uchun guruh aʼzolari Jahongir Poziljonov hamda Oripov ishtirokida qishloq manzaralari aks etgan klip suratga olingan. Klip 2013-yil YouTubega yuklanganidan keyin 2022-yil avgustiga qadar 11 million martadan oshiq koʻrilgan.

2019-yil „Bojalar" guruhi qoʻshiqni yangi talqinda kuylagan. Botir Aliyev aranjirovka qilgan yangi versiya uchun klip suratga olingan.

Manbalar
--------

1. ↑  „«Божалар» Мўмин Ориповнинг ўлимидан кейин бачканалашиб кетдими? (видео)". *Zamin* (25-oktyabr 2020-yil). Qaraldi: 7-avgust 2022-yil.
2. ↑  „Жаҳонгир Позилжонов "Анҳор"ни янги талқинда куйлади". *Popcorn* (10-avgust 2019-yil). Qaraldi: 12-avgust 2022-yil.
3. ↑  „Buxoro". *Spotify*. Qaraldi: 27-noyabr 2022-yil.
4. ↑  „Bojalar - Anhor boʻyida". *YouTube* (26-iyun 2013-yil). Qaraldi: 10-avgust 2022-yil.
5. ↑  „Bojalar - Anhor". *YouTube* (9-avgust 2019-yil). Qaraldi: 10-avgust 2022-yil.

Havolalar
---------

* „Anhor" YouTubeda
* 2019-yilgi versiya YouTubeda
**Frances Hardman Conroy** (talaffuzi: „Frensis Xardman Konroy") — amerikalik aktrisa. U *Six Feet Under* (2001—2005) teleserialida Ruth Fisher rolini oʻynagani bilan mashhur boʻlib, rol uchun "Oltin globus" va uchta ekran aktyorlari gildiyasi mukofotini qoʻlga kiritdi hamda „Drama serialidagi eng yaxshi aktrisa" nominatsiyasida toʻrtta Primetime Emmy mukofotiga sazovor boʻldi. U, shuningdek *, „American Horror Story"* televizion antologiyasi seriyasining birinchi mavsumida Moira OʻHaraning eski versiyasini oʻynagan. Filmda Conroy oʻzining birinchi Saturn mukofotini „Televizionda eng yaxshi ikkinchi plandagi aktrisa" nominatsiyasi va Primetime Emmy mukofotiga nomzod boʻlgan. Keyinchalik Conroy shouning yana yetti faslida The Angel of Death, Myrtle Snow, Gloria Mott, Mama Polk, Bebe Babbitt va Belle Noir filmlarini suratga oldi. Conroy shouning eng ko‘p fasllarida ishtirok etgan to‘rtinchi aktyordir.

Yoshligi
--------

Conroy Jorjiya shtatining Monro shahrida, Ossie Hardman (néy Rey) va Vincent Paul Conroyning qizi sifatida tugʻilgan. Uning kelib chiqishi irland boʻlgan otasi biznes boshqaruvchisi, onasi ham biznes bilan shugʻullangan.  1971-1972 oʻquv yilida u Pensilvaniya shtati Karlayl shahridagi Dikkinson kollejida oʻqigan. U yerda Mermaid oʻyinchilarining aʼzosi boʻlgan va kollej teatr spektakllarida ishtirok etgan. U Neighborhood Playhouse va Juilliard maktabida dramani oʻrganish uchun Nyu-York shahriga koʻchib oʻtdi.

Karyerasi
---------

1970-yillarda mintaqaviy va gastrol teatr kompaniyalari (asosan, aktyorlik kompaniyasi) bilan muntazam ravishda chiqish qildi va Richard Dreyfuss va Raul Julia bilan birga „*Othello*" spektaklida Dezdemona rolini oʻynadi. 1998-yilning yozida Delakortga qaytib keldi. Thorton Wilderning „*The Skin of Our Teeth"* asaridagi *antrobus* roli bilan ham mashhur. Uning birinchi filmdagi chiqishlaridan biri Woody Allenning 1979-yilgi klassik „*Manxetten"* filmida aktrisa rolini oʻynagan.

Shaxsiy hayoti
--------------

1980-yilda u Jonathan Furstga turmushga chiqdi. Ular 1980-yillarning oxirida ajrashishdi. 1992-yildan beri Conroy aktyor Jean Munroe bilan turmushda.

Maʼlumotlarga koʻra, uning oʻng koʻzi avtohalokatda jarohatlangan, buning uchun operatsiya qilingan. Shox pardaning shikastlanishi koʻzni oq-qora qilgan.

Manbalar
--------



1. ↑  *The Best Plays of 1976–1977*, 1976. ISBN 9780396075011.
2. ↑   „Measure for Measure (cast)",*John Willis' Theatre World 1976-1977 Season Volume 33* Willis:. Crown Publishers, 1978 — 174 bet. ISBN 9780517531112.
3. ↑  „Paid Notice - Deaths CONROY, OSSIE RAY". *The New York Times* (27-sentabr 1997-yil).
4. ↑  „The Skin of Our Teeth" (29-iyun 1998-yil).
5. ↑  *Karki.* „REVEALED: The Story Behind Frances Conroy Eye, Also Know Her Married Life, Affairs And Husband". *Frostsnow* (15-iyun 2017-yil).
6. ↑  „What happened to actress Frances Conroy eye? Bio: Eye injury, Net worth" (inglizcha). *Affair Post* (15-iyul 2021-yil). Qaraldi: 15-yanvar 2022-yil.
**Bayda** (arab : بيداء) — Hijoz mintaqasidagi Makka va Madina oʻrtasidagi choʻl. Cho'l suvsiz/o'tsiz hudud. Hududdan Makka shahridagi Masjid-u-Shajaragacha bo'lgan masofa ikki kilometrdir. 

Islomiy rivoyat(lar)ga ko'ra, *Xasful-Bayda* yoki (Sufyoniy qo'shini) Bayda diyorida yerga yutilib ketishi Mahdiyning zohir bo'lish belgilaridandir.

Etimologiyasi
-------------

Bu joyning nomi "Xasfi-Bayda" (Bayda yerida yerga kirib ketish) hadisida shunday nom bilan rivoyat qilingan. Ham shia, ham sunniy islom manbalarida "*Bayda hududida yer yutishi*" hodisasi Mahdiyning zohir boʻlish belgilaridan biri sifatida islomiy hadislar asosida qayd etilgan.

Bayda — suvsiz va oʻtsiz choʻl boʻlib, atama sifatida Madinadan 9 kilometr janubi-gʻarbda va Zul-Halifada joylashgan bepoyon choʻlning nomi sifatida qo'llaniladi. U Madinadan Jidda va Makkaga boradigan yo'l orqali janubiy va shimoliy ikki qismga bo'lingan.

Islom esxatologiyasi
--------------------

Xasf al-Bayda haqida Muhammad ibn Ali ibn al-Husayn (Muhamad al-Boqir) dan bir hadis bor: "Axar-az-Zamonda (oxiri zamon) Sufyoniy lashkari Bayda hududiga kirganida, bir nidochi shunday deb nido qiladi: Ey ochiq-oydin, o'sha qavmni (Sufyoniy lashkarini) yo'q qil! Keyin yer ularni yutib yuboradi va 3 kishidan boshqa hammasi nobud bo'ladi".

Namoz
-----

Feqhiy manbalarida aytilishicha: "Namoz o'qish mana shu cho'lda (Baydada) makruhdir (ya'ni harom emas, balki qilmaslik yaxshiroqdir) va Ilohiy azob bu yerga tushadi".

Yana qarang
-----------

* Sayyid Hassaniy
* Xasf al-Bayda
* Okkultatsiya
* Seyid Xurosoniy
* Al-Yamaniy (shialik)
* Osmondan ovoz
* O'n to'rtta ma'sum
* Nafsi zakiyya (pok ruh)
* Al-Mahdiyning qayta chiqishi alomatlari

Manbalar
--------

1. ↑  Where is the land of Bayda? rasekhoon.net
2. ↑  Khasfe Bayda ahlolbait.com
3. ↑  Shahroodi, Farhang-e Fegh, Vol. 2, P. 160-161
4. ↑  The place of Khasf in Bayda porseman.com
5. ↑  Where will occur the fourth sign of Dhuhur (reappearance of Imam Zaman (Mahdi)? fardanews.com
6. ↑  Khasf-al-Bayda from Signs of the reappearance welayatnet.com
7. ↑  Khasf-al-Bayda farsnews.ir
8. ↑  Necessity of the separation of define signs of Duhur from non-definite signs tebyan.net
9. ↑  Signs of the reappearance of Muhammad al-Mahdi hawzah.net
10. ↑  San'ani, al-Mosanaf, Bita, Vol. 11
11. ↑  Al-Ein, Vol. 8, P. 84; Bayd
12. ↑  Tarikh Ma'alem al-Madina, P. 346
13. ↑  Mohammad ibn Ibrahim (Na'mani), Alqeibah, Tehran, MaktabolSaduq, P. 257
14. ↑  Khasf-al-Bayda ensani.ir
15. ↑  Mohammad ibn Ali (Sadoogh), Kamalodin o TamamolNe'mah, Vol. 1, P. 331
16. ↑  Khasf-e Bayda in Quran masaf.ir
17. ↑  َAl-Gheibah (Na'mani). Maktebah-al-Sadough, P. 279
18. ↑  Najafi, Jawaher al-Kalam, Vol. 8, P. 349
**Xalchaxon (Xolchaxon) Mirzayeva** (1947-yil, Kosonsoy tumani, Namangan viloyati, OʻzSSR, SSSR) – Oʻzbekiston Qahramoni. Atoqli oʻzbek fermeri. Mehnat faxriysi. Qishloq xoʻjaligi ilmining taniqli namoyandasi va jamoat arbobi.

„Oʻzbekiston Qahramoni" oliy unvoni (2007), „Oʻzbekiston Respublikasida xizmat koʻrsatgan paxtakor" faxriy unvoni (1992) va „Shuhrat" medali (2002) sohibasi. Oʻzbekiston Xalq demokratik partiyasi aʼzosi.

Xalchaxon Mirzayeva qishloq xoʻjaligida 40 yildan ortiq mehnat qilgan. Toʻraqoʻrgʻon tumanidagi sobiq „Moskva" kolxozida, keyinchalik „Navro‘z" shirkat xo‘jaligida ishlagan. Oʻzbekistonda fermerlik harakatiga keng yoʻl ochilishi bilan 2001-yilda birinchilardan boʻlib „Xaticha aya" fermer xoʻjaligiga asos solib, uni hozirga qadar boshqarib kelyapti. 

Shuningdek u Xalq deputatlari Toʻraqoʻrgʻon tuman Kengashi deputati, Namangan viloyat Nuroniylar jamoatchilik kengashi faoli hamdir.

Manbalar
--------

1. ↑  „O‘zbekiston Respublikasi Prezidentining Farmoni, 24.08.2007 yildagi PF-3914-son". *lex.uz* (24-avgust 2007-yil). Qaraldi: 1-yanvar 2024-yil.
2. ↑  „O‘zbekiston Respublikasi Prezidentining Farmoni, 27.08.2002 yildagi PF-3120-son". *lex.uz* (27-avgust 2002-yil). Qaraldi: 1-yanvar 2024-yil.
3. ↑  „Oʻzbekiston qahramonlari (Mustaqillik yillarida Namangan viloyatidan „Oʻzbekiston Qahramoni" unvoniga sazovor boʻlganlar)". *namangan.uz*. Qaraldi: 1-yanvar 2024-yil.
4. 1 2  *Dadaboyev, Oqilxon* „Oʻzbekiston Qahramoni Xalchaxon Mirzayeva: „Yangi O‘zbekiston taraqqiyoti, elimning farovonligi uchun ovoz berdim".". *uza.uz* (30-aprel 2023-yil). Qaraldi: 1-yanvar 2024-yil.
**Namat Qoraboev**(1916-yil Fargʻona viloyati, Qoʻqon tumani, Konibodom, Rossiya imperiyasi — 1943-yil) — SSSRning Oʻrta Osiyo respublikalaridan boʻlgan birinchi Sovet Ittifoqi Qahramoni.

Biografiyasi
------------

Negmat Qoraboev Sovet Ittifoqi Qahramoni unvoni bilan taqdirlangan birinchi tojikistonlik boʻldi. Sovet-Fin urushi boshlanganda, Negmat Qoraboev Qizil Armiya saflarida boʻlib, aʼzosi boʻlgan. Janglarda koʻrsatgan jasorati uchun Negmat Qoraboevga 1940-yil mart oyida 140-sonli Sovet Ittifoqi Qahramoni unvoni berilgan.
Sovet-Fin urushi tugagach, 1941-yilda Negmat Qoraboev Suxum miltiq va pulemyot maktabining tezlashtirilgan kursini tamomlagan.1939-yildan armiyada — piyoda askarida (Kiyev maxsus harbiy okrugida) xizmat qilgan.Negmat Qoraboev Sovet-Fin urushi qatnashchisi: 1940-yil yanvar—mart oylarida — 300-piyoda polkining otuvchisi. Polk va bo‘linma o‘rtasida aloqa o‘rnatgan granatalar uni asirga olmoqchi bo‘lgan 5 nafar dushman askarini yo‘q qilgan. Negmat Qoraboev Viipuri shahriga (hozirgi Vyborg, Leningrad viloyati) hujum paytida ham ajralib turgan.Fin qoʻshinlari bilan boʻlgan janglarda koʻrsatgan jasorati va qahramonligi uchun SSSR Oliy Soveti Prezidiumining 1940-yil 21-martdagi Farmoni bilan Qizil Armiya askari ordeni shuningdek, Sovet Ittifoqi Qahramoni unvoni, Lenin va "Oltin yulduz" medali bilan taqdirlangan.
1941-yilda Suxum miltiq va pulemyot maktabining avariya kursini tamomlagan.Ulugʻ Vatan urushi qatnashchisi: 1941-yil noyabrdan — 56-otliq polkining pulemyot vzvod komandiri. Gʻarbiy (1941-yil noyabr-dekabr) va Kalinin (1941-yil dekabrdan) frontlarida jang qilgan. Moskva jangida, Rjev-Vyazemskaya va Rjev-Sychevskaya operatsiyalarida qatnashgan.

Negmat Qoraboev Ulug‘ Vatan urushining dastlabki kunlaridanoq frontga borib, mardonavor jang qilgan. 1941-yil noyabrdan — 56-otliq polkining pulemyot vzvodining komandiri boʻlgan. Gʻarbiy (1941-yil noyabr — dekabr) va Kalinin (1941-yil dekabrdan) frontlarida jang qilgan. Moskva uchun jangda, Rjev-Vyazemskaya va Rjev-Sychevskaya operatsiyalarida qatnashgan. Negmat Qoraboev 1943-yil yanvar oyida Don daryosidan oʻtayotganda vafot etdi.

Manbalar
--------

1. ↑  „Карабаев Намат" (Ru). Qaraldi: 29-iyun 2023-yil.
2. ↑  „Памятник Негмату Карабаеву перенесен на его малую родину". Новости Таджикистана ASIA-Plus. 2017-yil 22-dekabrda asl nusxadan arxivlangan. Qaraldi: 2023-yil 29-iyun.
**Scione** Hydna (almashinuvi Hydne yoki Cyana) (miloddan avvalgi 480-yilda) qadimgi yunon suzuvchisi va gʻavvosi boʻlib, miloddan avvalgi 480-yilda Fors dengiz flotini yoʻq qilishga hissa qoʻshgani uchun sharaflangan.

Hayoti
------

Pausaniasning soʻzlariga koʻra (*Gretsiya tavsifi*, 10.19.1.), Forslar bilan jiddiy dengiz jangi oldidan Hydna va uning otasi Skillias yaqin atrofdagi Fors dengiz flotini vandalizatsiya qilish orqali yunon kuchlariga yordam berish uchun koʻngilli boʻlishgan. Fors qiroli Kserks I Gretsiyaga yetib borganidan soʻng Artemisiy jangi oldidan dengiz boʻronini kutish uchun kemalarini Pelion togʻi sohiliga bogʻlab qoʻygan edi. Hydna Gretsiyada mohir suzuvchi sifatida mashhur boʻlib, yoshligidan otasi Skillias ismli professional suzish boʻyicha oʻqituvchi tomonidan tarbiyalangan U uzoq masofalarga suzish va okeanga chuqur shoʻngʻish qobiliyati bilan mashhur edi.

Hujum sodir boʻlgan kechada ota va qiz kemalarga yetib borish uchun qariyb oʻn chaqirim yoʻlni suzib oʻtshdi. Ular qayiqlar orasidan indamay suzib, pichoqlar yordamida bogʻlamlarni kesib, suv ostida qolgan langarlarni sudrab olib ketishdi. Kemalarning aksariyati katta zarar koʻrdi va bir nechtasi choʻkib ketdi. Natijada jangdagi kechikish yunon flotiga Artemisiumda tayyorgarlik koʻrish uchun koʻproq vaqt ajratish imkonini berdi va yakunda Salamisdagi jangda yunon kuchlarining gʻalabasiga olib keldi.

Gerodotning boshqa bir yilnomasida Skillias aslida forslar uchun gʻavvos boʻlib ishlagan deb yoziladi. U goʻyo Afetdan Artemisiyga suv ostida suzgan, ehtimol ibtidoiy shnorkel yoki oʻgʻirlangan qayiq yordamida yunonlarga Fors floti haqida maʼlumot olib kelgan boʻlishi ham mumkin. Bu hikoya, u Fors flotida yunon qoʻshaloq agenti boʻlganligini anglatadi.

Hydna va uning otasi tomonidan koʻrsatilgan qahramonlikka minnatdorchilik uchun Amfiktonlar ularga yunon dunyosining eng muqaddas joyi boʻlgan Delfida haykallarni oʻrnatishgan. Pausanias bizga „Gorgias haykali yonida Amfiktonlarning ota va qizga nazr qurbonligi borligini" aytadi. Taxminlarga koʻra, Rim imperatori Neron uning haykalini talon-toroj qilgan va haykallar bilan miloddan avvalgi I asrda Rimga qaytib kelgan.

Tasvirlar
---------

Hydna tasviri Elva Sophronia Smitning 1954-yilda nashr etilgan "*Adventure calls (Sarguzasht qoʻngʻiroqlari)* "romanida paydo boʻladi.

Manbalar
--------

1. ↑  *United States Naval Institute Proceedings*, Volume 68, 1942, p.662
2. 1 2  *Mark.* „Ten Noble and Notorious Women of Ancient Greece". *World History Encyclopedia* (20-avgust 2014-yil). Qaraldi: 14-dekabr 2016-yil.
3. ↑  Meijer, Fik*. A History of Seafaring in the Classical World (Routledge Revivals)*. Routledge, 2014. ISBN 9781317701118.
4. ↑  *A New Classical Dictionary of Greek and Roman Biography Mythology and Geography*, By Sir William Smith, Charles Anthony LLD, 1878 p.792
5. ↑  Lightman, Marjorie*. A to Z of Ancient Greek and Roman Women*. Infobase Publishing, 2008 — 158 bet. ISBN 0816067104.
„**Krasno-jyoltiye dni**" (ruscha: *Красно-жёлтые дни*, yaʼni „Qizgʻish-sariq kunlar") — „Kino" sovet rok musiqa guruhi ijro etgan qoʻshiq. Guruhning 1991-yil eʼlon qilingan „Chyorniy albom" studiyaviy albomiga ikkinchi trek oʻlaroq kiritilgan. Qoʻshiq matnini ham, kuyin ham guruh solisti Viktor Soy yozgan. 1990-yilning bahorida yozib olingan qoʻshiq Soy oʻlimidan keyin eʼlon qilingan. Shuningdek, qoʻshiq 2002-yil „Posledniye zapisi" albomiga ham kiritilgan.

Soy „Krasno-jyoltiye dni" qoʻshigʻini 1990-yilning bahorida ijro eta boshlagan. Qoʻshiqning qora nusxasi 1990-yilning avgustida Latviyada yozib olingan. Soy vafotidan keyin jurnalist Nataliya Razlogova arxivida ashulaning akustik versiyasi topilgan. Mazkur versiya 2022-yilning yanvarida eʼlon qilingan.

„Kino" gitarachisi Yuriy Kasparyanning soʻzlariga koʻra, „Krasno-jyoltiye dni" qoʻshigʻi aranjirovkasi Soy oʻlimidan oldin yakunlangan. Bunga qaramay, trek CDda va gramplastinka uchun professional studiyada qaytadan yozib olingan.

Adabiyotshunos Svetlana Petrova „Krasno-jyoltiye dni" qoʻshigʻini tahlil qilar ekan, unda poyezd obrazini koʻrgan. Uning fikricha, bu poyezd harakat vositasi boʻlib, hayotning inert va oʻzgarmasligini yengib oʻtishga koʻmaklashadi. Qahramon yoʻl obrazi yordamida ochib berilgan boʻlib, uning hayoti davomida yoʻldagi kabi ayrim harakatlar qayta-qayta takrorlanadi. Qoʻshiqda qahramonning hayot yoʻli, uyi, uyiga qaytishi hamda tanlovi kabi mavzular haqida soʻz boradi.

Jamoa
-----

* Viktor Soy — gitara, vokal
* Yuriy Kasparyan — gitara
* Igor Tixomirov — bas-gitara
* Georgiy Guryanov — barabanlar
* Yuriy Ayzenshpis  — produser
* Jean Taxis — aranjirovka (Parijda)

Manbalar
--------

1. ↑  Калгин, Виталий*. Виктор Цой и его КИНО* (ruscha). Litres, 2020. ISBN 978-5-457-89574-4.
2. ↑  Петрова, Светлана (2014). „Образ поезда в творчестве В. Цоя". *Русская рок-поэзия: текст и контекст* (ruscha). № 15. 143–148-bet. ISSN 2413-8703.

Havolalar
---------

* „Krasno-jyoltiye dni" YouTubeda
**Diversifikatsiya** (lot. diversiﬁ catio — oʻzgarish, xilma-xil taraqqiyot) — korxona (birlashma)larning faoliyati sohalari va ishlab chiqaradigan mahsulotlari turining kengayishi, yangilanib turishi. Diversifikatsiya ishlab chiqarishda yuqori samaradorlikka erishish, iqtisodiy foyda olish, bankrotlikka barham berish va b. maqsadlarda amalga oshiriladi. Ilgari bir sohada ixtisoslashgan firmalarning (sanoat, qishloq xoʻjaligi, transport, moliya va h.k.) boshqa ishlab chiqarish tarmoqlari, xizmat koʻrsatish sohalariga, birinchi navbatda, yuqori foyda beradigan sohalarga kirib borishi ularning xoʻjalik faoliyati sohalari va imkoniyatlarini kengaytiradi. Diversifikatsiya natijasida turli-tuman tovarlar ishlab chiqaradigan, xizmat koʻrsatadigan hamda ilmiy tadqiqot va ishlanmalar bilan band boʻlgan keng tarmoqli, ammo hamisha ham texnologikjihatdan oʻzaro bogʻlan-magan majmualar (masalan, agrosanoat majmui, oʻrmonsanoat majmui) vujudga keladi va bu ishlab chiqarish diversifikatsiyasi deyiladi. Bundan tashqari uning kredit diversifikatsiya koʻrinishi ham bor (bunda kredit sifatida beriladigan kapital mablagʻlar xavf-xatarni kamaytirish va yuqori foyda olish maqsadida turli-tuman obʼyektlar oʻrtasida taqsimlanadi). Bunday diversifikatsiya tarmoklararo kapital konsentratsiyasi jarayoni va korxonalararo ichki beqarorlikning kuchayi-shi bilan bogʻliq.

Dunyo mamlakatlarida diversifikatsiya jarayoni 20-asrning 50-yillari oʻrtalaridan rivojlana boshladi. Dastlab AQSH, Yaponiya, Gʻarbiy Yevropa davlatlarida diversifikatsiya sanoat, transport, qurilish, moliya sohalarida vujudga keladi. Shu bois diversifikatsiya harakteri mazkur davlatlarning ijtimoiyiqtisodiy omillari, shuningdek, boshqa davlatlarga tegishli boʻlgan umumiy omillar (ilmiy-texnika inqilobi, yuqori foyda uchun kurash, raqobat kurashi, texnik taraqqiyotdan qolib ketmaslik va b.) bilan belgilanadi. Diversifikatsiyada firmalar, ayniqsa, monopol firmalar kup tarmoklilik tusini oladi. Ular avvalo koʻp daromadli, tez rivojlanadigan sohalar (mas, elektronika, kimyo)da faoliyat boshlaydi. Kompaniyalar mahsulot ishlab chiqarish bilan birga, shu mahsulot uchun zarur boʻlgan xom ashyoni ham oʻzlari tayyorlashga kirishadi. Mablagʻlarni kam daromadli sohadan tejab koʻp foyda beradigan tarmoklarga sarf etadilar. Mas, AQSH konsernlari xizmat koʻrsatish, qurilish, yer maydonlari savdosi, nashr ishlari, savdo-sotiq axboroti, jihozlarni ijaraga berish va b.da faoliyat yuritdi.

Oʻzbekistan xalq xoʻjaligida yangi barpo etilgan sanoat korxonalarida asosiy mahsulot turidan tashqari qoʻshimcha mahsulotlar, xalq isteʼmoli tovarlari ishlab chiqarish yoʻlga qoʻyilgan.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* BnF: cb119719241 (maʼlumot)
* GND: 4012539-7
* LCCN: sh85038578

 |
Petits fours fransuz assortimenti
**Petit four** (koʻplik: **petits fours**, shuningdek, **miignardises** deb ham ataladi) kichik oʻlchamdagi qandolatchilik mahsuloti. Nomi fransuzcha, *petit four* (fransuzcha talaffuzi: ​[pə.ti fuʁ]), „kichik pech" degan maʼnoni anglatadi.

Tarix va etimologiya
--------------------

18-19-asrlarda Fransiyada non pishirish uchun katta gʻishtli (Gollandiya dizayni) pechlar ishlatilgan. Non pishirgandan keyin pechlar sovib ketganligi sababli, nonvoyxonalar qolganissiqlikdan pishiriq pishirishda foydalanadilar. Bu jarayon *à petit four* (soʻzma-soʻz „kichik pechda") deb nomlandi.

Small, square cakes frosted with pink or white icingPushti petit fourlar

Turlari
-------

Petits fourlar uchta turda boʻladi:

* *Glace* („sirlangan"), fondant yoki muz bilan qoplangan muzli yoki bezatilgan mayda tortlar, masalan, mayda ekler va tortletlar
* *Salé* („tuzlangan"), odatda kokteyl yoki bufetlarda beriladigan kichik oʻlchamdagi mazali taomlar
* *Sek* („quruq"), mazali pechene, pishirilgan beze bilan bezatilgan.

Fransuz qandolatxonasida turli xil mayda shirinliklar odatda *miignardis* deb ataladi, qattiq, sariyogʻ biskvitlari esa petits fours deb ataladi.

Manbalar
--------

1. ↑  *Olver.* „history notes—cookies, crackers & biscuits". *The Food Timeline* (24-iyun 2012-yil). 4-avgust 2012-yilda asl nusxadan arxivlandi.
2. ↑  *Jebirashvili.* „The History of Petit Fours". *Mini Desserts* (3-fevral 2011-yil). Qaraldi: 10-fevral 2015-yil.
„**One**" (tarjimasi „Bir") — „U2" irland rok guruhi ijro etgan qoʻshiq. Guruhning 1991-yil eʼlon qilingan „Achtung Baby" albomiga uchinchi trek oʻlaroq kiritilgan. Shuningdek, 1992-yilning fevralida albomning uchinchi singli oʻlaroq chiqarilgan. Albomni Berlinda joylashgan Hansa Studios studiyasida yozib olish davomida guruh aʼzolari orasida ijodiy kelishmovchiliklar tufayli mojaro kelib chiqqan. Ziddiyat tufayli guruh deyarli tarqalib ketgan, ammo „One" qoʻshigʻini improvizatsiya qilishganidan keyin tanglik yoyilgan. Qoʻshiq guruh aʼzolari gitarachi The Edge studiyada chalayotgan akkord zinasini eshitishganidan keyin yozilgan. Qoʻshiq matnini guruh vokalchisi Bono yozgan boʻlib, uni sheʼrni yozishga guruh aʼzolari oʻrtasidagi kelishmovchiliklar hamda Germaniyaning birlashishi ilhomlantirgan. Qoʻshiqda ziddiyat haqida soʻz borishi aytilsa-da, qoʻshiq matnining boshqacha talqinlari ham mavjud.

„One" qoʻshigʻi singl oʻlaroq eʼlon qilinishi ortidan har bir mamlakatdada tushgan daromad oʻsha mamlakatdagi OITV/OITSni oʻrganayotgan tashkilotga berilgan. Qoʻshiq Irlandiya singllar xit-paradida, Kanadaning RPM xit-paradida hamda AQShning „Billboard" xit-paradining albomga kiritilgan va zamonaviy rok qoʻshiqlar chartlarida birinchi pogʻonaga koʻtarilgan. Shuningdek, tarona Yangi Zelandiyada uchinchi, Avstraliyada toʻrtinchi, Buyuk Britaniyada yettinchi va „Billboard Hot 100" xit-paradida oʻninchi pogʻonagacha koʻtarilgan. Qoʻshiq uchun bir necha klip suratga olingan. Uchinchi versiya guruh aʼzolariga maʼqul kelgan va aynan shu versiya jamoatchilikka eʼlon qilingan.

Qoʻshiq chiqarilishi ortidan tanqidchilar uni yuqori baholagan. Tarona bugunga qadar eng yashi qoʻshiqlarni aniqlash maqsadida oʻtkazilgan bir necha soʻrov natijasida tuzilgan roʻyxatga kiritilgan. „U2" qoʻshiqni konsertlarida muntazam ravishda ijro etib keladi. Konsertlar davomida guruh ushbu qoʻshiq yordamida inson huquqlari yoki ijtimoiy muammolar mavzularini koʻtarib keladi. Bono tuzgan „ONE Campaign" xayriya tashkiloti nomi „One" qoʻshigʻi nomidan olingan. 2005-yil guruh R&B xonanda Mary J. Blige bilan „One" qoʻshigʻining yangi talqinini yozgan. Mazkur versiya Bligening „The Breakthrough" nomli albomiga kiritilgan.

Manbalar
--------

1. ↑  „New Releases: Singles" (PDF). *Music Week*. 22.2.1992. 23-bet. Qaraldi: 29.8.2022. `{{cite magazine}}`: sana kiritilishi kerak boʻlgan parametrga berilgan qiymatni tekshirish lozim: `|access-date=` va `|date=` (yordam)
2. ↑  „500 Greatest Songs of All Time". *Rolling Stone*. № 963. 9.12.2004. 88-bet. 30.12.2004da asl nusxadan arxivlandi. Qaraldi: 15.9.2021. `{{cite magazine}}`: sana kiritilishi kerak boʻlgan parametrga berilgan qiymatni tekshirish lozim: `|access-date=`, `|date=` va `|archive-date=` (yordam)

Havolalar
---------

* „One" YouTubeda
* Mary J. Blige bilan ijro etilgan versiya YouTubeda
**Barvon** (inglizcha: *Barwon River*) — Avstraliyaning Viktoriya shtatidagi daryo. Daryoning uzunligi 156,6 km (boshqa maʼlumotlarga koʻra — 160 km). Suv yigʻish basseynining maydoni — 3986 km².

Oqim
----

Jiranjemit dashtida ikki soyning (gʻarbiy va sharqiy tarmoqlari) qoʻshilgan joyidan boshlanadi. Manbadan oldin Birregurra, Uinchelsi aholi punktlari orqali shimoliy-sharqqa oqib oʻtadi. Shaharda Inverley sharqqa buriladi. Daryoning etagida katta Jilong shahri orqali oqib oʻtadi. Bass boʻgʻoziga quyilib, yirik estuariyni hosil qiladi, uning tizimiga Konnevar, Ridi koʻllari va Xospital-Suamp botqogʻi kiradi.

Basseynning xususiyatlari
-------------------------

Daryo havzasi gʻarbdan — Otueys tizmasi, shimoldan — Brisben tizmasi (bu Buyuk suv boʻlinish tizmasining janubiy tizmalari), sharqdan — Bellarayn yarim oroli bilan chegaralangan. Suv havzasining 81 %hududini keng choʻllar egallaydi, yana 13 % togʻ oʻrmonlariga toʻgʻri keladi. Oʻrtacha yillik yogʻingarchilik Otueys tizmasida 1400 mm dan quyilish joyi yaqinida 540 mm gacha oʻzgarib turadi. Daryo aniq mavsumiy oqimga ega, uning maksimal miqdori avgust-sentabr oylariga toʻgʻri keladi, minimal miqdori esa yanvar-aprel oylariga toʻgʻri keladi. Pollokdagi suv oʻlchash stansiyasida oqim hajmining 60 % iyul-sentabr uch oylik davriga va yanvardan martgacha boʻlgan davrga esa atigi 5 % toʻgʻri keladi.

Irmoqlari
---------

Shimoldan oqib kelib, chap tomondan quyiladigan Ley daryosi (inglizcha: *Leigh River*) Barvonning eng katta irmogʻi hisoblanadi. Boshqa yirik irmoqlari — Uorn-Ponds-Krik (pr), Murabul (lv), Brus (lv), Sendi-Krik (lv), Uarrambayn (lv), Birregura (lv), Metyus-Krik (pr), Bondari-Krik (lv).

Galereya
--------

* Bravon daryosi ustidagi koʻprikBravon daryosi ustidagi koʻprik
* Bravon ustidagi koʻprikdan oʻtayotgan poyezdBravon ustidagi koʻprikdan oʻtayotgan poyezd
* Most Barwon HeadsMost Barwon Heads

Manbalar
--------

1. ↑  „Barwon River". *www.estuarywatch.org.au*. Qaraldi: 23-may 2020-yil.
2. ↑  *The environmental flow determination for the Barwon River — issues paper*. Corangamite Catchement Management Authority, 2005 — 1—7 bet.  (Wayback Machine saytida 2020-03-10 sanasida arxivlangan)
3. ↑  „DEPI — Barwon" (deadlink) (19-aprel 2014-yil). 19-aprel 2014-yilda asl nusxadan arxivlandi. Qaraldi: 13-may 2020-yil.

Adabiyotlar
-----------

* *Our living rivers of the Barwon. A discussion paper for the future*, 2019.  (Wayback Machine saytida 2021-12-22 sanasida arxivlangan)
Northumberland (o'zb: *Nortamberlend*) Angliya shimoli-sharqida, Angliya va Shotlandiya chegarasidagi rasmiy okrug. Okrug shimolda Shotlandiya, sharqda Shimoliy dengiz, Janubda Tyn-and-Wear hamda Durham okruglari, g'arbda esa Cumbria okrugi bilan chegaradosh. Okrugdagi eng yirik aholi punkti — Blyth shaharchasi.

Okrug hududi 5,013 km2 va aholisi 320,274 kishi bo'lib, bu ko'rsatkichlari bilan Northumberland Angliyadagi aholi eng siyrak yashovchi okrug hisoblanadi. Janubi-sharqda eng yirik shaharlar to'plangan bo'lib, ular: Blyth (37,339), Cramlington (27,683), Ashington (27,670) va Morpeth (14,304). Okrugning qolgan qismi qishloq hududlaridan iborat bo'lib, shimoldagi eng yirik aholi punkti Brewick-upon-Tweed (12,043) va g'arbda Hexham (13,097) shaharchalaridir.

Northumberland g'arbida Cheviot hamda Shimoliy Pennines tepaliklari joylashgan. Sharqda esa qirg'oqqa yaqinlashgan sari yer yassilasha boradi. Cheviot cho'qqisi (815 metr) okrugdagi eng baland nuqtadir. Shimoliy Tyne va Janubiy Tyne daryolari manbalari okrugda joylashgan. Hexham yaqinida ushbu ikki daryo Tyne daryosiga birlashadi. Northumberland'dagi boshqa yirik daryolar, janubdan shimolga qarab: Blyth, Coquet, Aln, Wansbeck va Tweed. Tweed daryosi Shotlandiya bilan chegaraning bir qismini tashkil qiladi. Okrugda Northumberland Milliy Bog'i va ikki milliy ahamiyatga ega tabiat manzaralari: Northumberland qirg'ogi va Shimoliy Pennines tepaliklari mavjud.

Okrug tarixi uning chegarada joylashgani bilan chambarchas bog'liqdir. Rimliklar davrida okrugning asosiy qismi Adrian devoridan shimolda joylashgan bo'lib, Yangi davrda okrug Angliya va Shotlandiya orasidagi talash hududga aylandi va bu hududda ko'plab qal'alar, mudofaa binolari va boshqalar qurilishiga sabab bo'ldi. Northumberland okrugi shuningdek kelt xristianligi va Lindisfarne oroli bilan ham tanilgan. Sanoat inqilobi davrida hududda ko'mir konlari, kemasozlik va qurolsozlik zavodlari qurilgan.

Tarixi
------

### Etimologiyasi

'Northumberland' nomi Anglo-sakson solnomasida *norð hẏmbra land* deb qayd etilgan bo'lib, "Humberdan shimoldagi hudud" ma'nosini anglatadi. Northumbria qirolligining nomi esa eski ingliz tilidagi *Norþan-hymbre* so'zidan olingan bo'lib, "Humberdan shimoldagi xalq yoki hudud" ma'nosini anglatadi.

Okrug maqomidan oldin

Hudud uzoq davr mobaynida Angliya chegarasida joylashgan va hozir ham hudud Angliya va Shotlandiya chegarasining bir qismini tashkil qiladi. Rimliklar davrida okrugning asosiy qismi Adrian devoridan shimolda joylashgan. Qisqa muddatga rimliklar shimoliy chegarani Antonin devorigacha uzaytirishgan va hudud ustidan to'la nazorat o'rnatishgan.

Manbalar
--------
„**Plakala beryoza**" (ruscha: *Плакала берёза*, yaʼni „Oqqayin yigʻlayotgandi") — „Korni" rus musiqiy guruhi ijro etgan qoʻshiq. Guruhning 2003-yil eʼlon qilingan „Na veka" nomli ilk studiyaviy albomiga toʻrtinchi trek oʻlaroq kiritilgan. Shuningdek, alboming ikkinchi singli oʻlaroq chiqarilgan. „Plakala beryoza" guruh repertuaridagi eng taniqli qoʻshiqlarning biri boʻlib, uning matnini shoir Mixail Andreyev bilan guruh aʼzosi Pavel Artemyev yozgan, kuyini esa bastakor va produser Igor Matviyenko yozgan. „Na veka" albomiga „Plakala beryoza" hamda „S dnyom rojdeniya, Vika" qoʻshilari remiksi bonus oʻlaroq kiritilgan.

Qoʻshiq keng miqyosda ommalashgani boʻlishiga qaramay, ayrim tanqidchilar unga salbiy baho bergan. Xususan, „Play" jurnali xodimi Aleksey Majayev albomga kiritilgan deyarli barcha qoʻshiqni salbiy baholagan.

„Plakala beryoza" qoʻshigʻi uchun Dmitriy Zaxarov klip suratga olgan. Unda guruh aʼzolari oʻrmonda qoʻshiqni ijro etayotgani tasvirlangan. Klip 2003-yilning sentyabrida Podmoskovyeda suratga olingan.

Manbalar
--------

1. ↑  Мажаев, Алексей (2004). „Франкенштейн против Пигмалиона". *Play* (ruscha). № 2 (37). 78-bet.
2. ↑  „'Корни': Съемка клипа 'плакала береза'" (ruscha). *InterMedia* (12-sentyabr 2003-yil). Qaraldi: 14-sentyabr 2022-yil.

Havolalar
---------

* „Plakala beryoza" YouTubeda
**Projektor** (lotincha: proectus — oldinga irgʻitilgan) — optik tizimlar yordamida lampaning yorugʻlik oqimini maʼlum fazoviy burchak ostida toʻplab yoʻnaltiruvchi yoritish asbobi. Projektorning optik tizimi sifatida koʻzgu va linzalar, yorugʻlik manbai sifatida yoyli lampa va maxsus choʻgʻlanma lampalar ishlatiladi. Uzoqni va yaqinni yoritadigan, signal beradigan hamda yorugʻlikni yoyib sochadigan xillari bor. Uzoqni yoritadigan projektorda parabolik qaytargichdan, yaqinni yoritadigan projektorda shisha yoki metall qaytargichlardan, signal projektorda ham parabolik qaytargichlardan foydalaniladi. Projektor harbiy ish va dengiz flotida, qurilishda, avtomobillar va lokomobillarda, temir yoʻl styasi, aerodromlar, qurilish maydonlari, teatr sahnasi va boshqalarni yoritishda, signalizatsiya va boshqa mak,sadlarda ishlatiladi. Elektron texnika vositalari (masalan, kineskop)da elektron projektordan foydalaniladi. Bular elektron nurlarni xreil qiladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
„**Ubegayet leto**" (ruscha: *Убегает лето*, yaʼni „Yoz tugab bormoqda") — rus xonandasi Andrey Gubin ijro etgan qoʻshiq. 2001-yil chiqarilgan. Xonandaning 2002-yil eʼlon qilingan „Vsegda s toboy" nomli studiyaviy albomiga oltinchi trek oʻlaroq kiritilgan. Shuningdek, tarona xonandaning „Vremya romantikov" (2004) hamda ikki diskdan iborat „Kolleksiya" (2014) terma albomlariga ham kiritilgan. Qoʻshiq matnini ham, kuyini ham Gubinning oʻzi yozgan.

„Ubegayet leto" qoʻshigʻi Gubin reperturaridagi eng keng tanilgan taronalarning biridir. Gubin taronani „Pesnya goda-2001" festivalida ijro etgan. Qoʻshiq uchun klip suratga olinmagan.

Manbalar
--------

1. ↑  „Всегда с тобой" (inglizcha). *Spotify*. Qaraldi: 2-oktyabr 2022-yil.
2. ↑  „Песня года 2001 (часть 2) / Леонид Агутин, Витас, Катя Лель, Андрей Губин и др.". *YouTube* (12-noyabr 2021-yil). Qaraldi: 2-oktabr 2022-yil.

Havolalar
---------

* „Pesnya goda-2001" YouTubeda
**Stroboskop** (yunoncha: strobos — tartibsiz harakat va skopeo — qarayman) — biron bir buyum yoki manzarani kuzatayotganimizda shu buyum yoki manzara yoʻqolganda ham uning qiyofasi koʻz oʻngimizda namoyon boʻlib turaverishi hodisasi (koʻrish inersiyasi)ni namoyish qilish uchun moʻljallangan asbob. Umumiy oʻkda aylanadigan ikkita diskdan iborat. Birinchi diskda, xuddi soat siferblatidagidek, biron bir takrorlanuvchi jarayonning turli fazalariga mos shakllar tushirilgan. Ikkinchi diskda qator uzunchoq tirqishlar ochilgan. Disklar aylantirilganda kuzatuvchi kuzatish darchasi va shu uzunchoq tirqishlar orqali qarab, birinchi diskdagi shakllar harakatini birinketin koʻradi. Har bir shakl bilan navbatdagi shakl harakati orasida muayyan bir oniy vaqt oʻtadi. Lekin kuzatuvchiga shakllarning harakati yaxlit (uzluksiz) boʻlib tuyuladi. Bu qad. oʻyinchoq asbobning ishlash prinsipi odam koʻzining koʻrish illyuziyasi xossasiga asoslangan. S. xususiyatidan koʻpgina ilmiy tadqiqot ishlarida, har xil asboblar yasashda, kinematografiya va televideniyeda keng foydalaniladi (qarang Stroboskopik effekt).

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |